โรสแมรี่ คาฮันดิง

**โรสเมรี่ คาฮันดิง** ()  เกิดเมื่อวันที่ 17 กันยายน พ.ศ. 2519 เป็นศิลปินหญิงชาวไทย มีผลงานอัลบั้มชุดแรกในปีพ.ศ. 2540 กับเพลง ให้ทำอย่างไร ภายใต้สังกัด แลมด้าทรี ก่อนจะย้ายสังกัดมาอยู่ค่าย จีนี่ เรคคอร์ด ในเครือแกรมมี่ ในอัลบั้มชุดที่สอง

ชื่อ โรสเมรี่ คาฮันดิง เป็นชื่อเกิด และชื่อในวงการของเธอ ก่อนจะเปลี่ยนมาใช้ชื่อ โรแมรี่ หลังจากย้ายค่ายเพลง ในอัลบั้มชุดที่สอง ซึ่งสื่อและคนทั่วไปจะจดจำเธอในชื่อ โรสแมรี่ มากกว่า

## ประวัติ
**โรสเมรี่ คาฮันดิง** มีชื่อเล่นว่า โรส แต่ชื่อและแฟนเพลงจดจำเธอในชื่อ โรสแมรี่ เธอเป็นลูกครึ่งไทย-ฟิลิปปินส์ (บิดาเป็นคนฟิลิปปินส์ ส่วนมารดาเป็นคนไทย) เธอมีน้องชาย 1 คน เธอเป็นบุตรสาวคนแรก บิดาของโรสเป็นนักดนตรี โรสจึงชอบการร้องเพลงและเล่นดนตรี เครื่องดนตรีชิ้นแรกที่โรสได้เล่นคือ กีตาร์
### ก้าวสู่วงการ
เธอเข้าสู่วงการด้วยการออดิชั่นทางค่ายเพลงคีตา เรคคอร์ดส เพื่อเป็นหนึ่งในศิลปินวง ที-สเกิ๊ต ในขณะนั้นก็มี ทาทา ยัง ประกวดด้วย แต่เธอไม่ได้เป็นหนึ่งในศิลปินวงนั้น จากนั้นก็มีแมวมองมาติดต่อให้เล่นโฆษณา โอเลย์ และได้แสดงมิวสิควีดีโอเพลง และเธอยังเคยแสดงละครเรื่อง "แม่เลี้ยงต่างดาว" ทางช่อง 3 เมื่อปี 2537 หลังจากนั้นโรสก็ได้ไปเทสเสียง ในขณะนั้นทำให้เธอได้เป็นศิลปินในสังกัดแลมด้าทรี จัดจำหน่ายโดย ONPA ใช้ชื่อชุดว่า "ROSEMARIE (โรสเมรี่)" เปิดตัวด้วยเพลง "ให้ทำอย่างไร" ในขณะที่เพลงถูกปล่อยในฮอตเวฟ หรือคลื่นวิทยุต่างๆ จึงทำให้เพลงฮิตติดชาร์ตอันดับ 1 และทำให้โรสเป็นที่รู้จักกันในฐานะนักร้องหน้าใหม่

ต่อมาโรสแมรี่ได้มีอัลบั้มพิเศษร่วมกับนักร้องชื่อดัง เช่น พีรสันติ จวบสมัย สบชัย ไกรยูรเสน ฯลฯ กับค่าย XL Music Entertainment ชื่ออัลบั้มว่า "Together" โรสแมรี่ได้ขับร้องเพลง "ใจเป็นของเธอ" ซึ่งเพลงนี้ก็ฮิตติดชาร์ตเช่นกัน

ต่อมาโรสเมรี่ได้ย้ายต้นสังกัดเพลงมาอยู่ค่าย จีนี่ เรคคอร์ด ในเครือจีเอ็มเอ็ม แกรมมี่ เนื่องจากค่ายเพลงเดิมปิดตัวลง โรสมีอัลบั้มชุดที่สอง ชื่อชุดว่า "Merry Rose (แมรี่ โรส)" ในปีพ.ศ. 2542 และเปลี่ยนชื่อเป็น **โรสแมรี่** มีเพลงโปรโมทคือเพลง อย่าให้ความหวัง และเพลง เปล่ามีน้ำตา

ในปีพ.ศ. 2558 โรสแมรี่ ได้กลับมาอีกครั้ง เธอได้ขึ้นคอนเสิร์ต "90's Concert First Album กำเนิดอินดี้ รุ่นพี่ออกเทป" เมื่อวันที่ 10 ตุลาคม พ.ศ. 2558 ร่วมกับ โมเดิร์นด็อก, นครินทร์ กิ่งศักดิ์, P.O.P, Friday, Ford & friends, สุกัญญา มิเกล, อัยย์ พรรณี, บานาน่า โบ๊ท, The Must, จุ๊บ วุฒินันต์, อู๋ ธรรพ์ณธร เป็นต้น โดยเธอกลับมาหลังจากที่ห่างหายจากวงการเพลงไปถึง 15 ปี 

ด้านชีวิตส่วนตัว เธอเป็นคุณแม่เลี้ยงเดี่ยว โดยมีบุตรชาย 1 คน คือ "น้องพีเจ (พศิน คาฮันดิง)"

ปัจจุบันโรสแมรี่ผันตัวเองด้วยการลงทุนทำอาชีพเสริมด้วยการขายเครป ใช้ชื่อว่า ร้านเครปดาวเหนือ  , 

## การศึกษา
โรสแมรี่จบการศึกษาระดับประถมศึกษาที่โรงเรียนสาธรวิทยา ต่อระดับมัธยมศึกษาที่โรงเรียนพระแม่มารี และเคยศึกษาระดับปริญญาตรีที่ มหาวิทยาลัยกรุงเทพ แต่ไม่จบการศึกษา

## ผลงาน
### ผลงานเพลง
### ซิงเกิ้ล
* เพลง "ตราบ" ศิลปิน เยื้อง Gentleman (โรสแมรี่มีส่วนร่วมในการ Featuring) ปี 2558
* เพลง "ยิ่งนานยิ่งเข้าใจ" (ซิงเกิ้ลเดี่ยว) ปี 2561
* เพลง "ใช่ว่าไม่รัก" ศิลปิน กฤต กุญแจวิเศษ (โรสแมรี่มีส่วนร่วมในการ Featuring) ปี 2562

#### สตูลดิโออัลบั้ม

### อัลบั้มพิเศษ
* อัลบั้ม "Together" เพลงที่ขับร้อง ใจเป็นของเธอ (2540)
* อัลบั้ม "อัลเตอร์เฟสติวัล 2561" เพลงที่ขับร้อง ยิ่งนานยิ่งเข้าใจ (พ.ศ. 2561)

### ละครโทรทัศน์
* 2535 ละครเรื่อง แฝดอลเวง ทางช่อง 3
* 2537 ละครเรื่อง แม่เลี้ยงต่างดาว ทางช่อง 3
* 2541 ละครเรื่อง หัวใจทระนง ทางช่อง 5

### มิวสิควีดีโอ
* เพลง "คิดถึงเธอ" ของ แร็พเตอร์
* เพลง "หลอกเด็ก" ของ ยุ้ย ปัทมวรรณ เค้ามูลคดี

### คอนเสิร์ต
* คอนเสิร์ต "Concert Earthday โลกสวยด้วยมือเรา" ร่วมกับศิลปินสังกัดจีเอ็มเอ็ม แกรมมี่ (พ.ศ. 2542)
* คอนเสิร์ต " 90's Concert First Album 'กำเนิดอินดี้ รุ่นพี่ออกเทป' " (วันที่แสดง: วันเสาร์ที่ 10 ตุลาคม 2558)

### ผลงานอื่นๆ
* ถ่ายโฆษณา โอเลย์
* ถ่ายโฆษณา จักรยานยนต์ ฮอนด้า สไมล์ (ร่วมกับ นุ๊ก สุทธิดา) 
* ถ่ายแบบนิตยสาร

## อ้างอิง

หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:ชาวไทยเชื้อสายฟิลิปปินส์
หมวดหมู่:ศิลปินสังกัดจีเอ็มเอ็ม มิวสิค